钦定古今图书集成/明伦汇编/官常典/第534卷 > 廖永忠
## 钦定古今图书集成/明伦汇编/官常典/第534卷 > 廖永忠

按《明外史》本传：“永忠，巢人，楚国公永安弟也。从永安
迎太祖于巢湖，年最少。太祖曰：‘汝亦欲富贵乎’？永忠
曰：‘获事明主，扫除寇乱，垂名竹帛，是所愿耳’。太祖嘉
焉。副永安将水军渡江，拔采石、太平，擒陈埜先，破蛮
子海牙。及陈兆先定集庆，克镇江、常州、池州，讨江阴
海寇，皆有功。永安陷于吴，以永忠袭兄职，为枢密佥”
院，总其军。攻赵普胜栅江营，复池州。陈友谅犯龙江，
大呼突阵，诸军从其后，大败之。进同知枢密院事。从
伐友谅，至安庆，破其水寨，遂克安庆。从攻江州，州城
临江，守备甚固。永忠揣城高下，造桥于船尾，名曰“天
桥。”以船乘风倒行，桥傅于城，遂克之。进中书省右丞。
从下南昌，援安丰，战鄱阳湖，决围，殊死战。张定边直
犯太祖舟，常遇春射走之。永忠乘飞舸追且射，定边
被矢如猬，汉卒多死伤。明日，永忠与俞通海等以七
舟载苇荻，乘风纵火，焚敌楼船数百。又以六舟深入
搏击，复旋绕而出，敌惊为神。友谅溃奔，又邀击之泾
江口，友谅死。从征陈理，分兵栅四门于江中，联舟为
长寨，绝其出入。理降，改湖广行省左丞，取江西未下
州郡。从徐达取淮东。张士诚遣舟师薄海安，太祖令
永忠还兵水寨御之，达遂克淮东诸郡。从伐士诚，取
德清，进克平江。拜中书平章政事。寻充征南副将军，
率舟师自海道会汤和讨降方国珍，遂自海道取福
州。洪武元年兼同知詹事院事，略定闽中诸郡。至延
平，与陈友定隔水而阵，分军渡水破之，执友定。遂拜
征南将军，以朱亮祖为副，由海道取两广。永忠先发
书谕元左丞何真，晓譬利害。师至潮州，真遣使籍广
东郡县，奉表降。至东莞，真率官属来迎。至虎头山门，
降张元帅。至广州，降卢左丞，破海寇卲宗愚。新会、河
源、汲州土豪作乱，皆破斩之。进取广西，至梧州，降元
达鲁花赤拜住、平章者林，浔、柳诸路皆降。遣亮祖会
杨璟，收未下州郡。永忠引兵克南宁，降象州，两广悉
平。明年还京，帝命太子率百官迎劳龙湾。入见，命太
子送还第。复出，抚定泉、漳。三年从大将军徐达北征，
克察罕脑儿。还，授“开国辅运推诚宣力武臣”、荣禄大
夫、柱国，封德庆侯，食禄一千五百石，予世券。明年以
征西副将军从汤和率舟师伐蜀。和驻大溪口，永忠
先发。及旧夔府破，守将邹兴等兵进至瞿塘关，山峻
水急，蜀人设铁锁飞桥，横据关口，舟不得进。永忠密
遣数百人，舁小舟逾山渡关，出其上流，人持糗粮，带
水筒，以御饥渴。蜀山多草木，令将士皆衣青蓑衣，鱼
贯出崖石间。度已至，率精锐出“墨叶渡，夜五鼓，分两
军攻其水陆寨。水军皆以铁裹船头，置火器而前。”𥟖
明，蜀人始觉，尽锐来拒。永忠已破其六寨，会将士舁
舟出江者，一时并发，上下流夹攻，大破之，邹兴死。遂
焚三桥，断横江铁索，禽同佥蒋达等八十馀人。飞天
张、铁头张等遁去，遂入夔府。明日，和始至，乃与和分
道进。和率步骑，永忠率舟师，期会于重庆。永忠乘胜
𢭏重庆，次铜锣峡，蜀主明昇请降。永忠以和未至，辞
不受。和至，乃受升降，承制抚慰，下令禁扰掠，卒取民
七茄，立斩之。慰安戴寿、向大亨等家，令其子弟持书
往成都招谕。会傅友德已破寿等，寿等得书遂降，蜀

太祖遣永忠迎归应天，至瓜步，覆其舟死。帝以咎永
忠，大封功臣，谕诸将曰：“永忠战鄱阳时，忘躯与敌舟
拒，可谓奇男子。然使所善儒生窥朕意，徼封爵，故止
封侯而不公。”及杨宪为相，永忠与相比。宪诛，永忠以
功大得免。八年三月，坐僭用《龙凤》诸不法事，赐死。子
权，十三年嗣侯。